ዶ/ር አቢይ ሚንስትሮቻቸውን ሰብስበው የስራ አመራር ስልጠና በሰጡበት አጋጣሚ ሽርሽርና ንግግር አበዙ በሚል ከህዝብ የተሰነዘሩ አስተያየቶችን ተመርኩዘው በሰጡት ምላሽ “ ቃል ወደ ተግባር የሚወስድ ድልድይ ነው። መጀመሪያ ሃሳብክን ትናገራለህ፡፤ የተናገርከውን ደግሞ ትተገብራለህ። ቃል! ዳኛ ነው። የተናገርከውን ካልተገበርክ የምትዳኘው በቃልህ ነው። ይህን ብለህ ለምን አልተገበርክም ተብለህ የምትዳኘውም በቃልህ ነው”(ሃሳቡን እንጂ ቃል በቃል አይደለም) ብለዋል። ይህ ለኔ ዶክተሩ የተናገሩትን እንደሚተገብሩ በድጋሚ ቃል የገቡበት አጋጣሚ ነው፡፤ ከዚህ ተነስቼ ላስብ የምችለው ዶክተሩ ቃላቸውን ለመፈጸም ፍላጎት እንዳላቸው ነው። ይሁንና ፍላጎት ብቻ በቂ አይደለም። አቅም ያስፈልጋል። እናም አቅም አላቸው ወይ? የሚለውን ጥያቄ ለመመለስ የግድ ከመጋረጃው ጀርባ ስላለው እንቅስቃሴ ማወቅና መረጃ ማግኘትን ግድ ይላል።
